open-index/open-wikipedia-markdown huggingface dataset:
International Championship 2014

**[[International Championship]] 2014**, պրոֆեսիոնալ սնուկերի վարկանշային մրցաշարի 2014/2015 մրցաշրջանը, որը անց է կացվել 2014 թվական Հոկտեմբերի 26-ից Նոյեմբերի 2-ը Sichuan International Tennis Center-ում (Չենդու, Չինաստան)։ Իսկ որակավորման փուլը կայացել է 2014 թվականի սեպտեմբերի 22-ից 25-ը Barnsley Metrodome-ում (Բեռնսլի, Անգլիա)։ Անգլիացի Ռիքի Ուոլդենը դարձավ մրցաշարի հաղթող, եզրափակիչում հաղթելով առաջնության Մարկ Ալլենին 10-7 հաշվով։ Սա մրցաշարի երրորդ մրցաշրջանն է։ Սա 2014/2015 մրցաշրջանի չորրորդ վարկանշային մրցաշարն էր։

Դին Ցզյունխուեյը տիտղոսի պաշտպանողն էր, բայց պարտվեց հենց բացման խաղում, որը եղավ որակավորման փուլում, զիճելով՝ Վանգ Զեպենգին 5–6 հաշվով։ Իսկ ահա մրցաշարի առաջին հաղթողը՝ Ջադդ Թրամփը հասավ մինչև երկրորդ փուլ, հաղթելով որակավորման փուլում Իան Գլովերին 6-0 հաշվով մտավ եզրափակիչ փուլ, որի առաջին փուլում հաղթեց Ջիմմի Ռոբերտսոնին 6-5 հաշվով՝ նվաճելով երկրորդ փուլի ուղեգիր, երկրորդ փուլում պարտվեց Ջեյմի Բարենթթին 6-5 հաշվով և լքեց պայքարը։

Մրցաշարը ներառում է մեկ որակավորման փուլ, որը տեղի ունենում երեք օր 2014 թվականի սեպտեմբերի 22-ից 25-ը (որից մեկ ամիս անց հիմնական փուլը) և այդտեղ խաղում են 128 մասնակիցներ (64 խաղ)։ Հաղթողները ավտոմատ մտնում են է հիմնական փուլ, որտեղ նրանց միանում են չորս ուիլդքարդ ռաունդի հաղթողներին, որոնք խաղում էին նախորդ ռաունդում հակառակորդ չունեցող պատահական 32 խաղացողներից ցածր դիրքում գտնվող խաղացողների հետ, որոնք անցել են որակավորման փուլը։

Մրցաշարին մասնակցում են 132 խաղացող։ Եզրափակիչի մասնակիցներ Ռիքի Ուոլդենը և Մարկ Ալլենը մինչև եզրափակիչը միմյանց դեմ խաղացել են 14 անգամ, և խաղցողները իրար հաղթել են 7-ական անգամ։

## Մրցաշարը
International Championship 2014 թ.-ի անցկացման վայրը Sichuan International Tennis Center-ն էր, որը եղել էր նաև International Championship 2012 թ.-ի անցկացման վայրը։ Միայն 2013 թվականի մրցաշարում անցկացման վայրը եղավ Chengdu Eastern Music Park-ը։ Մրցաշարերի բոլոր մրցաշրջանները անց են կացվել Չենդու քաղաքում, Չինաստան։

Մրցաշարը անցկացվում է Պրոֆեսիոնալ բիլիարդի և սնուկերի համաշխարհային ասոցիացիայի () հովանու ներքո, այս մրցաշարը ստեղծման օրվանից մեյն տուր է, և այն 2014/2015 մրցաշրջանի չորրորդ վարկանշային մրցաշրջանն է։

Հիմնական փուլի խաղերը անց են կացվել Sichuan International Tennis Center արենայում, իսկ որակաորման փուլը անցկացվեց հիմնական փուլից մեկ ամիս առաջ Barnsley Metrodome-ում Բեռնսլիում, Անգլիա։

## Մրցանակային գումարներ
Չինական հեղինակավոր մրցաշարերից մեկի մրցանակային ֆոնդը մնացել է նույն մակարդակի վրա, ինչպես նախորդ տարում — £625,000: Առաջին տեղի մրցանակային գումարը, եղել է £125,000, ինչպես International Championship 2013-ում է։

Ըստ դրամական վարկանիշային համակարգի, որը ընդունվել է պաշտոնապես 2014/2015 մրցաշրջանում, մրցանակային ֆոնդը կազմելու համարժեք վարկանշային միավոր։

## Ծանոթագրություններ

Կատեգորիա:International Championship
Օրնբաու

**Օրնբաու** (), քաղաք Գերմանիայի Բավարիա երկրամասում։

Մտնում է Անսբախի վարչական շրջանի կազմի մեջ։ Գտնվում է Միջին Ֆրանկոնիայի ենթակայության տակ։ Բնակչությունը 1608 մարդ է (ըստ 2010 թվականի դեկտեմբերի 31-ի)։ Տարածքը 15,16 կմ² է։ Պաշտոնական կոդ՝ *09 5 71 189*։

Քաղաքը ստորաբաժանվում է 6 քաղաքային համայնքների։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Մաթեմատիկական օլիմպիադա

**Մաթեմատիկական օլիմպիադան** առարկայական օլիմպիադաներից է, որն անցկացվում է դպրոցների աշակերտների (որոշ դեպքերում նաև բուհերի ուսանողների) միջև ոչ ստանդարտ մաթեմատիկական առաջադրանքներ լուծելու համար։ Օլիմպիադայի անցկացմամբ ոչ միայն խնդիր է դրվում բացահայտելու ուժեղագույն մասնակիցներին, այլ նաև ստեղծել մաթեմատիկական տոնի ընդհանուր մթնոլորտ, որը խթանում է առաջադրանքների լուծման հետաքրքրությունը և ինքնուրույն մտածողությունը։

## Օլիմպիադայի առաջադրանքները
Ի տարբերություն տիպային ուսումնական օրինակների և վարժությունների, օլիմպիական առաջադրանքները չունեն լուծման ընդհանուր ալգորիթմ։ Յուրաքանչյուր այդպիսի առաջադրանք ունիկալ է և պահանջում է լուծումների համար նոր գաղափարների կիրառում, բայց ոչ հատուկ գիտելիքներ, այսինքն, նրանց լուծումների համար բավարար է նաև սովորական դպրոցական ծրագրի իմացությունը։

## Մրցանակային տեղեր
Սովորաբար օլիմպիադաներում լինում են մի քանի մրցանակային տեղեր (օրինակ, 5 առաջին, 15 երկրորդ, 25 երրորդ)։ Օլիմպիադայում մրցանակային տեղի արժանանալը սովորաբար չի տալիս որևէ առավելություն (դպրոցում, բուհ ընդունվելիս), սակայն լավ ցուցանիշ է հանդիսանում սովորողի մոտ մաթեմատիկական հմտությունների զարգացման համար։

## Մաթեմատիկական օլիմպիադայի փուլերը
* դպրոցական
* քաղաքային
* մարզային
* հանրապետական
* միջազգային

## Տես նաև
* Մաթեմատիկայի միջազգային օլիմպիադա

## Արտաքին հղումներ
* Դպրոցականների առարկայական օլիմպիադաներ
* Коллекция олимпиадных задач
* Математические олимпиады и олимпиадные задачи
* Олимпиады для школьников.
* Олимпиады в Беларуси 
* Подготовка к олимпиадам 

Կատեգորիա:Առարկայական օլիմպիադաներ
Օուքենի օրենք

thumb|300px|Գործազրկության մակարդակի և ՀԱԱ-ի աճի տեմպի կախվածությունը (США, 1947—2002)
**Օուքենի օրենք**, գործազրկության մակարդակի և ՀԱԱ-ի աճի տեմպի միջև կախվածություն ԱՄՆ-ում սկսած 1960-ական թթ, որը ենթադրում էր, որ գործազրկության մակարդակի 1 տոկոս ավելացումը գործազրկության բնական մակարդակից ՀԱԱ-ն կրճատում է 2.5 տոկոսով՝ համեմատած պոտենցիալ ՀԱԱ-ի հետ։ Այլ երկրների համար տարբեր ժամանակահատվածներում և պայմաններում այն կարող է լինել տարբեր թվերով։

Օրենքը կոչվում է ամերիկացի տնտեսագետ Արթուր Օուքենի անունով։ Իրականում սա ոչ թե օրենք է, այլ միտում։

\frac{Y-Y*}{Y*}=-Bu_c,

որտեղ՝ Y — փաստացի ՀՆԱ,
Y* — պոտենցիալ ՀՆԱ,
u_c — ցիկլային գործազրկության մակարդակ,
B — էմպիրիկ գործակից (սովորաբար ընդունում են 2.5)։ Յուրաքանչյուր երկիր, կախված ժամանակից, կունենա իր B գործակիցը։

Բանաձևից հետևում է, որ եթե երկրում ցիկլային գործազրկությունը բացակայի, ապա փաստացի ՀՆԱ-ն կհավասարվի պոտենցիալին, այսինքն՝ տնտեսության մեջ կօգտագործվեն բոլոր հնարավոր միջոցները։

Հետևանք Օուքենի օրենքից.

\frac{Y_1-Y_0}{Y_0}=-\frac{B(u_1-u_0)}{1-Bu_0}

* Y_1, u_1 — ՀԱԱ և գործազրկության մակարդակը ընթացիկ ժամանակահատվածում,
* Y_0, u_0 — ՀԱԱ և գործազրկության մակարդակը բազային ժամանակահատվածում։

Փորձը ցույց է տալիս, որ Օուքենի օրենքը ոչ միշտ է իրականանում, այսինքն՝ չի համարվում ունիվերսալ տնտեսագիտական օրենք։

Կատեգորիա:Տնտեսական օրենքներ
Կատեգորիա:Մակրոտնտեսագիտություն
Լայպցիգ (այլ կիրառումներ)

**Լայպցիգ**, կարող է վերաբերել՝ 
*Լայպցիգ, քաղաք Գերմանիայի Սակսոնիա մարզում։
*Լայպցիգ, շրջան է Գերմանիայում։

## Տես նաև
* Լայպցիգի համալսարան
* Լայպցիգի փողոց
* Լեյպցիգ, գյուղ Ռուսաստանի Չելյաբինսկի մարզի Վարնենսկի շրջանում։
Էհինգեն (Միջին Ֆրանկոնիա)

** Էհինգեն** (), կոմունա Գերմանիայի Բավարիա երկրամասում։

Ենթարկվում է Անսբախի վարչական շրջանին։ Բնակչությունը 1975 մարդ (ըստ 2010 թվականի դեկտեմբերի 31-ի).։ Տարածքը 47,63 կմ² է։ Պաշտոնական կոդ՝ *09 5 71 141*։

Քաղաքը ստորաբաժանվում է 16 քաղաքային շրջանի։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Կարմրակտուց սուզաբադ

**Կարմրակտուց սուզաբադ**, (), բադերի ընտանիքի թռչուն։

## Արտաքին տեսք
Նստակյաց է, քիչ տարածված։ Մարմնի երկարությունը՝ 53-57 սմ է, թևերի բացվածքը՝ 87-88 սմ, կենդանի զանգվածը՝ 1-1,5 կգ։ Արուն աչքի է ընկնում փետրավորման շքեղությամբ և կեցվածքով, լողում է՝ մետաքսափայլ փուփուլը բացած։ Արուի կտուցը կարմիր է, գլուխը՝ նարնջագույն, կուրծքը, ներքնապոչը՝ սև, մարմնի կողքերը՝ սպիտակ։ Էգը դարչնագույն է, գագաթը՝ մուգ, կոկորդը, այտերը՝ աղոտ սպիտակ։ Ավելի հաճախ սուզվում է կիսով չափ՝ գլխիվայր, քայլում է հեշտությամբ, կարող է կերակրվել ցամաքում։

## Բնակություն
Բնակվում է Արարատյան դաշտի՝ առափնյա եղեգով ու բոշխով հարուստ լճերում ու լճակներում։ Սևանի ավազանում կազմում է աշնանային մեծ երամներ (մինչև 600 և ավելի անհատ)։ 1984-93-ին Արմաշի ձկնաբուծական լճակներում 1 հա ջրային մակերեսի վրա կազմել է 0,002-0,3 թռչուն։

## Սննդառություն
Սնվում է ջրային բույսերով, անողնաշարավորներով, մանր ձկներով, երկկենցաղներով։

## Բազմացում
Հարսանեկան առաջին խաղերը դիտվում են մայիսի ընթացքում։ Սովորաբար 1 էգին հետապնդում են տարբեր կողմերից թռիչքով կամ լողալով դեպի էգը մոտեցող արուներ, որոնցից ամենաուժեղին է հաջողվում ծածկել էգին և նույն պահին հեռանալ։ Դիտվում են նաև խրոխտ կեցվածքով լողացող արուներ, որոնք առջևից ու հետևից ուղեկցում են շարք կազմած 3-4 էգի։

## Բնադրում
thumb|''Netta rufina''
Բները հայտնվում են մայիսի վերջից հունիսի վերջը։ Բույնը փոսիկ է (տրամագիծը՝ 30-25 սմ)՝ խոտաբույսերից ու աղվափետուրներից։ Բնադրում է գետնին։ Ձվերը բներում հայտնվում են մայիսի 2-րդ կեսից հունիսի 2-րդ կեսը։ Դևում է 59 մմ տրամագծով, բաց մոխրագույն 5-10 ձու։ Թխսակալում է էգը՝ 28 օր։ Թռիչքին տիրապետում են սեպտեմբերից և մինչև հաջորդ տարվա գարունը կազմում մեծ երամներ։

## Պատկերասրահ

Red-crested-pochard.JPG
Female Red-crested Pochard 800.jpg
Red-crested Pochard in Swizerland.JPG
Netta rufina (female), London Wetland Centre, UK - Diliff.jpg


Կատեգորիա:Թռչուններ այբբենական կարգով
Կատեգորիա:Բադեր
Կատեգորիա:Եվրոպայի թռչուններ
Կատեգորիա:Կենտրոնական Ասիայի թռչուններ
Մոտոֆրիսթայլ

**Մոտոֆրիսթայլ** (անգլ. Freestyle motocross, Freestyle MX, Moto X, FMX), այս տերմինը, որն առաջացել է 1990-ական թվականներին ԱՄՆ-ում, նշանակում էր ակրոբատիկ տարրերով թռիչքներ, որոնք իրականացվում են պրոֆեսիոնալների կողմից մոտոցիկլետային մրցավազքի ընթացքում։ Մեր օրերում մոտոֆրիսթայլը սպորտի երիտասարդ ձև է, որի մեջ մարզիկները հատուկ ցատկահարթակներից իրականացնում են թռիչքներ՝ կատարելով բազմաթիվ հնարքներ թռիչքի ընթացքում։

Մոտոֆրիսթայլում կան հինգ հիմնական ուղղվածություններ, ըստ որոնց անցկացվում են պրոֆեսիոնալ մրցումները։ Դրանք են.

**1. Մոտոֆրիսթայլ** (freestyle motocross), այս մրցույթում ցանկացած մարզիկի տրվում է սահմանափակ ժամանակ (որպես կանոն՝ 2 րոպե), որի ընթացքում նա պետք է իրականացնի իր ծրագիրը, որը կազմված է բազմաթիվ հնարքներից։ Որպես կանոն, մարզիկները փորձում են առավելագույս շատ հնարքներ իրականացնել։ Սովորաբար մեկ ելույթի ընթացքում հնարքների քանակը տատանվում է 10-15 հնարքի սահմաններում։

**2. Լավագույն հնարք** (Best Trick Contest), լավագույն հնարքն իրականացնելու մրցույթ։ Յուրաքանչյուր մարզիկ ունի երկու հնարք իրականացնելու հնարավորություն։ Այդ ժամանակ մարզիկը կարող է իրականացնել նույն հնարքը երկու անգամ կամ երկու իրարից տարբեր հնարքներ։ Հաշվի է առնվում առավելագույն ցուցանիշը։ Այս մրցույթում զգալի նշանակություն ունի հնարքի նոր լինելը։ Եթե այդ սպորտաձևի պատմության ընթացքում տվյալ հնարքը առաջին անգամ է իրականացվում, ապա այս մրցույթում առավելագույն բալեր հավաքելու հավանականությունը մեծանում է։

**3. Թռիչքի բարձրություն** (Step Up-ամերիկ., Highest Air-եվրոպ.), սահմանաձողի վրայով թռիչքի բարձրության մրցույթ։ Ցանկացած մարձիկ սահմանաձողը հաղթահարելու երկու հնարավորություն ունի։ Հաղթում է նա, ով բոլորից բարձր կթռչի, այսինքն՝ բարձրության վերջին սահմանը հաղթահարողը։ Որպես կանոն՝ այդ սահմանաձողը 9.144 մետրից բարձր է։

**4. Լավագույն «Whip» հնարք** (Best Whip Contest), «Whip» հնարքի լավագույն կատարման մրցույթ։ Մրցույթի էությունը կայանում է մոտոցիկլը մաքսիմալ հորիզոնական դիրքի հասցնելու մեջ։
**5. Արագություն և ոճ** (Speed and style-ամերիկ., Race and Style-եվրոպ.)

Կատեգորիա:Սպորտ
Կարմրակետիկ արջաթիթեռ

**Կարմրակետիկ արջաթիթեռ** (), արջաթիթեռների ընտանիքի թիթեռ։ Հազվագյուտ տեսակ է։ Հայաստանում հանդիպում է Տավուշի մարզի տափաստաններում, մարգագետիններում և անտառներում։ Կարմրակատար Կարմրակտուց ճայ շամփրուկ, արուն և երիտասարդը Կարմրակտուց սուզաբադ, էգը և արուն Փոքր թիթեռ է։

## Արտաքին տեսք
Առջևի թևերը (երկարությունը՝ մինչև 18 մմ) նեղ են, ճերմակ՝ բազմաթիվ սև կետիկներով, որոնց արանքներում գտնվում են խոշոր, ալ կարմիր կետիկներ։ Հետին թևերը նույնպես սպիտակ են, սակայն ավելի լայն են ու սև եզրանախշով։ 
## Սերունդ
Տարվա ընթացքում տալիս է 2 սերունդ։ Վերջին թրթուրները հանդիպում են նույնիսկ նոյեմբերին։ Հարսնյակավորվում է հողի վրա կամ չորացած տերևների տակ։ Միակեր է։

Կատեգորիա:Արջաթիթեռներ
Թենիսի միջազգային ֆեդերացիա

**Թենիսի միջազգային ֆեդերացիան** (), Թենիսի միջազգային մրցաշարեր կազմակերպողն է։ Այժմ այն միավորում է 205 ազգային կազմակերպություն։ Զբաղվում է մրցաշարերի անցկացմամբ, սպորտաձևի տարածմամբ, կանոնների կատարելագործմամբ և փոփոխությամբ։

## Արտաքին հղումներ
* Պաշտոնական կայք 

Կատեգորիա:Թենիս
Անդրանիկ Օզանյանի հուշարձան (այլ կիրառումներ)

**Անդրանիկ Օզանյանի հուշարձան** կարող է նշանակել՝

* Անդրանիկ Օզանյանի հուշարձան (Երևան, Կենտրոն), Անդրանիկ Օզանյանի հուշարձանը Երևանի Կենտրոն համայնքում։
* Անդրանիկ Օզանյանի հուշարձան (Երևան, Մալաթիա-Սեբաստիա), Անդրանիկ Օզանյանի հուշարձանը Երևանի Մալաթիա-Սեբաստիա համայնքում։
* Անդրանիկ Օզանյանի հուշարձան (Վառնա), Անդրանիկ Օզանյանի հուշարձանը Բուլղարիայի Վառնա քաղաքում։
* Անդրանիկ Օզանյանի հուշարձան (Ուջան), Անդրանիկ Օզանյանի հուշարձանը Ուջան գյուղում։
* Անդրանիկ Օզանյանի հուշարձան (Արտաշատ), Անդրանիկ Օզանյանի հուշարձանը Արտաշատում։
* Անդրանիկ Օզանյանի հուշարձան (Գյումրի), Անդրանիկ Օզանյանի հուշարձանը Գյումրիում։
* Անդրանիկ Օզանյանի հուշարձան (Ջրահովիտ), Անդրանիկ Օզանյանի հուշարձանը Ջրահովտում։
Անդրանիկ Օզանյանի հուշարձան (Վառնա)

**Անդրանիկ Օզանյանի հուշարձան**, գտնվում է Բուլղարիայի Վառնա քաղաքի Գալաթա թաղամասում, որը կրում է Զորավար Անդրանիկի անունը։

## Պատմություն
Հուշարձանն ունի 6 մետր բարձրություն, տեղադրվել է 2011 թվականին։ Հուշարձանի բացման արարողությանը մասնակցել են Բուլղարիայի հասարակական ու քաղաքական մի շարք գործիչներ, Բուլղարիայի հայերի միության նախագահ և Զորավար Անդրանիկի թոռ Վարդան Նռանյանը։

## Տես նաև
* Անդրանիկ Օզանյանի հուշարձան (Երևան, Կենտրոն)
* Անդրանիկ Օզանյանի հուշարձան (Երևան, Մալաթիա-Սեբաստիա)
* Անդրանիկ Օզանյանի հուշարձան (Ուջան)
* Անդրանիկ Օզանյանի հուշարձան (Արտաշատ)
* Անդրանիկ Օզանյանի հուշարձան (Գյումրի)
* Անդրանիկ Օզանյանի հուշարձան (Ջրահովիտ)
## Ծանոթագրություններ

## Արտաքին հղումներ
* Անդրանիկ Օզանյանի հուշարձանի բացման արարողությունը Վառնայում

Կատեգորիա:Բուլղարիայի հայկական հուշարձաններ
Կատեգորիա:Հայերը Վառնայում
Մոնոպսոնիա

thumb|300px|right|Մոնոպսոնիան աշխատանքի շուկայում։ Մոնոպսոնիստը մաքսիմալացնում է շահույթը զբաղվածության ''L'' կետում, որը համապատասխանում է ամենաբարձր ''A'' կետին ''MRP'' կորի վրա։ Աշխատավարձը՝ ''w'', ''M'' կետում ավելի ցածր է, քան  կարող էր լինել մրցակցային շուկայում՝ ''C'' կետ, աշխատանքի մակարդակով՝ ''L'' և աշխատավարձի դրույքով՝ ''w'':

**Մոնոպսոնիա** ( — մեկ,  — գնում), իրավիճակ շուկայում, որտեղ կա միայն մեկ գնորդ և բազմաթիվ վաճառողներ։

Այս տիպի շուկաներում գների վրա ազդեցություն են ունենում գնորդները։ Մոնոպսոնիայի օրինակ է համարվում աշխատանքի շուկան, որտեղ կան բազմաթիվ աշխատողներ և միայն մեկ ընկերություն՝ աշխատուժի գնորդը։

Մոնոպսոնիան առաջանում է հետևյալ իրավիճակներում.
* աշխատանքի շուկայում համագործակցում են մի կողմից զգալի թվով հմուտ աշխատողներ, իսկ մյուս կողմից՝ կա՛մ մեկ ընկերություն՝ մոնոպսոնիստ, կա՛մ մի քանի ընկերություններ, որոնք միավորված են մեկ խմբի մեջ և հանդես են գալիս որպես միակ աշխատանքի գործատու,
* տվյալ ընկերությունը (ընկերությունների խումբը) վարձում է ինչ-որ մասնագիտության մասնագետների հիմնական մասին,
* աշխատանքի այդ տեսակը չունի բարձր շարժունակություն (օրինակ, սոցիալական պայմանների, աշխարհագրական դիրքի, նոր հմտություններ ձեռք բերելու անհրաժեշտության պատճառով և այլն),
* մոնոպսոնիստ ընկերությունը ինքն է սահմանում աշխատավարձի դրույքը, իսկ աշխատողները կա՛մ ստիպված են լինում համաձայնվել, կա՛մ ուրիշ աշխատանք փնտրել։

Աշխատանքի շուկան՝ մոնոպսոնիայի տարրերի հետ, հազվագյուտ չէ։ Այդպիսի իրավիճակներ առաջանում են հատկապես ոչ մեծ քաղաքներում, որտեղ գործում է միայն մեկ խոշոր ընկերություն։

Կատարյալ մրցակցային աշխատանքի շուկայում ձեռներեցներն ունեն մասնագետների լայն ընտրություն, աշխատանքի շարժունակությունը բացարձակ է, ցանկացած ընկերություն վարձում է աշխատուժ անփոփոխ գնով, իսկ աշխատանքի առաջարկի կորը տվյալ ոլորտում արտացոլում է աշխատանքային ռեսուրսների սահմանային ծախսերը։ Մոնոպսոնիայի պայմաններում մոնոպսոնիստ ընկերությունը իր ոլորտը մարմնավորում է ինքնուրույն, այդ իսկ պատճառով էլ ընկերության և տվյալ ոլորտի առաջարկի կորերը համընկնում են։ Բայց առանձին մոնոպսոնիայի համար աշխատանքի առաջարկի կորը ցույց է տալիս ծախսի ոչ թե սահմանային, այլ միջին արժեքը։

Ինչ վերաբերում է փոխանակումներին՝ մոնոպսոնիան կարող է լինել նաև կեղծ, օրինակ, երբ բարձր գների դեպքում գնորդները չեն մասնակցում աճուրդներին։

Կատեգորիա:Ոչ կատարյալ մրցակցություն
Կատեգորիա:Տնտեսագիտական տերմիններ
Սոցիալական համեմատության տեսություն

**Սոցիալական համեմատության տեսություն**, տեսություն, համաձայն որի, մարդը սեփական անձի ասպեկտների գնահատման ընթացքում իրեն համեմատում է ուրիշների հետ։ Տեսության հիմնադիրն է ամերիկացի սոցիալական հոգեբան Լեոն Ֆեստինգերը։ Տեսության հեղինակը պնդում է, որ եթե սեփական անձնային որակների ու գծերի գնահատման համար օբյեկտիվ չափանիշներ չկան, ապա անհատը փնտրում է այլ մարդկանց, որոնց հետ համեմատվելով կգնահատի իրեն։ Ստացվում է, որ մարդիկ իրենց արտաքին տեսքի, ընդունակությունների, նույնիսկ զգացմունքների գնահատման դեպքում կողմնորոշվում են այլ մարդկանց նույն հատկանիշներով։

## Ջոան Վուդի մոտեցումը
Լեոն Ֆեստինգերի կողմից առաջարկած տեսությունը զարգացրել է Ջոան Վուդը։ Վերջինս նշում էր 3 դրդապատճառներ, որոնք մղում են մարդուն սոցիալական համեմատության՝
# ինքնագնահատման պահանջմունք,
# ինքնակատարելագործման միտում,
# ինքնագնահատականի բարձրացման պահանջմունք։

Եթե համեմատության հիմքում ընկած է ինքնագնահատման պահանջմունքը, ապա մարդկանց նպատակն է ստանալ իրենց մասին ճշգրիտ պատկերացումներ։ Այս նպատակը հասանելի է, եթե որպես համեմատության օրինակ անձն ընտրում է այնպիսի մարդու, որի բնութագրերը համապատասխանում են իրենց բնութագրերին։

Կատեգորիա:Հասարակագիտություն
Կատեգորիա:Կապ
Ֆլակսլանդեն

մինի

** Ֆլակսլանդեն** (), կոմունա Գերմանիայի Բավարիա երկրամասում։

Ենթարկվում է Անսբախի վարչական շրջանին։ Բնակչությունը 2388 մարդ (ըստ 2010 թվականի դեկտեմբերի 31-ի)։ Տարածքը 41,00 կմ² է։ Պաշտոնական կոդ՝ *09 5 71 146*։

Քաղաքը ստորաբաժանվում է 15 քաղաքային շրջանի։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Մարգագետնային մկնաճուռակ

**Մարգագետնային մկնաճուռակ** (), ճուռակների ընտանիքին պատկանող բնադրող-չվող, քիչ տարածված և գիշատիչ թռչուն, որը գրանցված է Հայաստանի Կարմիր գրքում։

thumb|''Circus pygargus''

## Արտաքին տեսք
Մարմնի երկարությունը 43-47 սմ է, թևերի բացվածքը՝ 105-120 սմ, կենդանի զանգվածը՝ 300-600 գ։ Արուն վերևից բաց մոխրագույն է, սև ծայրերով թևերին կա մեկական սև զոլ։ Էգի մարմինը վերևից մոխրադարչնագույն է, ներքևից դարչնագույն՝ աղոտ սպիտակ խայտերով, աչքի շուրջը կա դիմային լայն սպիտակ նախշ։ Սահասավառնում է թևերը կիսաբաց վեր պարզած։

## Տարածվածություն
Տարածված է խոնավ տարածքներում՝ ՀՀ հյուսիսային լեռնատափաստաններում, Արարատյան դաշտում՝ գերազանցապես գարնանը։

Պոպուլյացիայի հիմնական մասը բնակեցնում է Արևելյան Եվրոպայից մինչև Արևմտյան Սիբիրի տարածքը, ինչպես նաև հայտնի են հանդիպման առանձին օջախներ Արևմտյան Եվրոպայում և Կովկասում։

## Սնունդ
Սնվում է մանր կրծողներով, թռչուններով, սողուններով, միջատներով։ Գարնանային վերադարձը նկատվում է ապրիլի վերջին և մայիսի սկզբին։

## Բնադրում
Բնադրում է գետնին, բույնը պատրաստում է խոտաբույսերից, եղեգից և ճյուղերից։ Ձվադրում է մայիս-հունիսին։ Դնում է 42 մմ տրամագծով, կապտավուն-սպիտակ 4-5 ձու։

## Պահպանություն
Մարգագետնային մկնաճուռակը սակավաթիվ և խոցելի տեսակ է։ Քիչ մտահոգող կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։

Թվաքանակի գնահատման համար տվյալները բավարար չեն։ Նախնական գնահատմամբ հանրապետությունում այն կազմում է 5-10 բնադրող զույգ։ 2008 թվականի տվյալների համաձայն՝ Եվրասիական տարածաշրջանային ասոցիացիայի կենդանաբանական այգիներում պահվում է 7 առանձնյակ։

Սպառնացող վտանգներից է առանց էկոլոգիական պայմանները հաշվի առնելու հողային ռեսուրսների օգտագործումը, գյուղատնտեսական վնասատուների դեմ պայքարում թունաքիմիկատների օգտագործումը և ապօրինի որսը։

Պահպանվում է «Արփի լիճ» ազգային պարկում։

## Ծանոթագրություններ

Կատեգորիա:Աֆրիկայի թռչուններ
Կատեգորիա:Եվրոպայի թռչուններ
Կատեգորիա:Թռչուններ այբբենական կարգով
Կատեգորիա:Խոցելի տեսակներ
Կատեգորիա:Կենտրոնական Ասիայի թռչուններ
Կատեգորիա:Ճուռակներ
Կատեգորիա:Ողնաշարավորներ
Կատեգորիա:Քորդավորներ
Պարսկական պսևդոցիկլոֆիս

**Պարսկական պսևդոցիկլոֆիս** (), պարսկական էյրենիս, լորտուների ընտանիքի լորտուների ենթաընտանիքի  ցեղի օձ։ Հայաստանում հանդիպում է Սյունիքի մարզի նախալեռներում։ Տարածված է կիսաանապատային ու թփուտային բուսականությամբ քարքարոտ, կավահողային չոր կենսավայրերում, երբեմն՝ նաև մշակովի տարածքների հարևանությամբ։ Վարում է գլխավորապես փորող կենսակերպ։ Գարնանը և ամռան սկզբին, երբ հողը բավական խոնավ է, հազվադեպ հանդիպում է քարերի և այլ թաքստոցների տակ, կենդանիների բներում, հողի փխրուն շերտերում։
## Արտաքին տեսք
Մարմնի երկարությունը տարիքի հետ փոխվում է (9-37 սմ), պոչը մոտ 4-5 անգամ կարճ է։ Մարմինը շատ բարակ է, գլուխը մարմնից թույլ է տարանջատված և ծածկված է խոշոր վահանիկներով։ Աչքերը մանր են, ծիածանաթաղանթը՝ գրեթե սև, բիբը՝ կլոր։ Մեջքային թեփուկները հարթ են, փայլուն։ Մեջքը բաց ձիթապտղագույն է՝ շագանակագույն երանգով, մարմնի հետևի կեսը՝ ավելի բաց գույնի։ Դունչը բաց գույնի է, գլխի մնացած մասը՝ սևագորշ։ Պարանոցի վրա կա ոչ շատ լայն վզնոցանման գիծ։ Էգերի մեջքի առջևի մասում նկատելի են նեղ, լայնակի զոլեր։ Որովայնային մակերեսը սպիտակավուն է։

## Սնունդ
Սնվում է մանր անողնաշարավորներով։ Բազմացումն ուսումնասիրված չէ։

## Ձվադրում
Ձվադրում է ամռան երկրորդ կեսին։ Ձվերը երկարավուն են (14- 15x5-6 մմ)։ Մարդու և կենդանիների համար անվնաս է։ Որպես հազվադեպ հանդիպող տեսակ՝ առաջարկվել է գրանցել Հայաստանի Կարմիր գրքում։

Կատեգորիա:Լորտուներ
Եղնջաթռչնակներ

**Եղնջաթռչնակներ**, (), ճնճղուկանմանների կարգի թռչունների ընտանիք։ Հայտնի է 60, Հայաստանում 1 տեսակ. սովորական Եղնջաթռչնակը ()։

## Արտաքին տեսք
Մարմնի երկարությունը՝ 9-10 սմ է, թևերի բացվածքը՝ 13-17 սմ, կենդանի զանգվածը՝ 10 գ., հոնքը բաց գույնի է, պոչը՝ կարճ, վեր ցցված։ Մարմնի վերին մասը մոխրադարչնագույնից շիկակարմիր-դարչնագույն է, ստորինը՝ բաց դարչնագույն, փորը և կողքերը՝
զոլավոր, թևերն ու պոչը՝ մուգ զոլերով։ Թևի ծածկող փետուրների ծայրերը հաճախ սպիտակ պտերով են։

## Բնակոթյուն
Նստակյաց է, քիչ տարածված։ Բնակվում է անտառներում, առվակների առափնյա մացառներում, ձմռանը՝ թփուտներում և քարքարոտ կիսաանապատներում։ Հետաքրքրասեր է. վտանգի պահին թաքստոցից դուրս է նետվում՝ հեռացնելու թշնամիներին։
 
## Սննդառություն
Սնվում է անողնաշարավորներով, հատապտուղներով, սերմերով։

## Բնադրում
Բույնը բավական զանգվածեղ է, գավաթաձև կամ գնդանման (տրամագիծը՝ 10,6-14,3 սմ)։ Կառուցում է խոտաբույսերից (հիմնականում մամուռներ և պտերազգիներ), բրդից։ Բնադրում է խիտ բուսուտներում, խոնավ քարանձավներում կամ ժայռաճեղքերում։

## Բազմացում
Հարսանեկան զույգերը ձևավորվում են և արուների ակտիվ երգը լսվում է մարտի սկզբից մինչև հուլիսի վերջը։ Ձվադրում է ապրիլի 3-րդ տասնօրյակից հուլիսի վերջը։ Դնում է 17 մմ տրամագծով, սպիտակ՝ մոխրադարչնագույն պտերով 5-8 ձու (1 ձվի զանգվածը կազմում է մայր թռչնի միջին կենդանի զանգվածի 13%-ը)։ Թխսակալում է միայն էգը՝ 14-16 օր։ Այդ ընթացքում արուն երգում է՝ հաճախակի, սուր, բարձր, կտրուկ սուլոցներ արձակելով, և հսկում թխսակալող էգին ու ընդհանուր բնադրատարածքը։ Միայնակ էգերը, արձագանքելով սուլոցներին, թափանցում են բնադրատարածք, զույգ կազմում բնի արուի հետ, նորոգում կիսակառույց բներից մեկը և ձվադրում (հայտնի է, որ 1 արուն հազվադեպ 3 տարբեր էգերի կարող է տիրել և ձագեր ունենալ)։ Նորելուկ ձագերին կերակրում է նաև արուն։ Մեկ ժամվա ընթացքում ծնողները ձագերին կեր են բերում 10-15 անգամ։ Ձագերը բնից հեռանում են 15-16-րդ օրը, իսկ մինչ այդ 7-8 օր ծնողների խնամքի տակ ձեռք են բերում աներեր թռչելու ունակություն։

## Պատկերասրահ

Troglodytes troglodytes1.jpg
Cistothorus palustris Iona.jpg
Cobb's Wren.png
Thryomanes bewickii 14431.JPG
Troglodytes musculus Registro.jpg



Կատեգորիա:Թռչուններ այբբենական կարգով
Կատեգորիա:Ճնճղուկներ
Դիմեդրոլ

**Դիմեդրոլ**՝ , հակահիստամինային ակտիվ դեղանյութ։ Վերացնում է հիաուսմինից առաջացած հարթ մկանների կծկումը, իջեցնում մազանոթների թափանցելիությունը, կանխում ալերգիական ռեակցիան։ Օժտված է նաև ընդհանուր հանգստացնող, հակաբորբոքային սպազմոլիտիկ հատկություններով։ Օգտագործվում է ալերգիական և կենտրոնական նյարդային համակարգի որոշ հիվանդությունների դեպքում։ Նշանակվում է հաբերի, փոշիների և լուծույթների ձևերով։

## Արտաքին հղումներ
*Դիֆենհիդրամին (դիմեդրոլ) - Մեդեքս

Կատեգորիա:Դեղամիջոցներ այբբենական կարգով
Կատեգորիա:Ցավազրկող դեղամիջոցներ
Կատեգորիա:Քնաբեր դեղամիջոցներ
Կատեգորիա:Ամերիկյան հայտնագործություններ
Կատեգորիա:Եթերներ
Սանտիմետր

**Սանտիմետր** (հայերեն հապավումը.**սմ**; միջազգայինը. **cm**), երկարության չափման միավոր է, որը հավասար է 0.01 մետրի։ Այս չափման միավորը հաճախ է օգտագործում տարբեր ոլորտներում։

## Հարաբերությունը մյուս երկարության չափման միավորների հետ
1 սանտիմետրը հավասար է.
* 10 մմ
* 0.01 մ
*  դյույմ ≈ 0,3937 դյույմ (ժամանակակից հաշվարկնեում 1 դյույմը հավասար է ճիշտ 2.54 սմ-ի)։

Կատեգորիա:Երկարության չափման միավորներ
Մորակտցարներ

**Մորակտցարներ** (), քարադրանմանների կարգի թռչունների ընտանիք։ Աշխարհում տեսակների թիվը դեռևս ճշտված չէ։ Հայաստանում տարածված է 24 տեսակ, որոնցից բնադրում են միայն 5-ը (անտառակտցար, կարմրաոտ կտցար, սևուկ կրացար, սպիտակավիզ կտցար, կրկնակտցար), մյուսները (միջին, մեծ արորիկներ, մեծ ու փոքր իլիկակտցարներ, վարսակտցար, ֆիֆի, քարաքուջուջ և այլն) հանդիպում են գարնանային և աշնանային չուի ընթացքում։ Աչքի են ընկնում փոքր ու մեծ չափերի կտցարների բազմաթիվ խմբերի ներկայացուցիչների տարատեսակությամբ։ Մեծամասնության կտուցը երկար է՝ կեռված կամ կոնաձև, ոտքերը՝ համեմատաբար կարճ։ Շատերը չուի ընթացքում մեծ երամներ են կազմում, այլ տեսակներ չվում են փոքր խմբերով կամ առանձին անհատներով։ Հայաստանի տարածքով անցնող տեսակներից ամենաճանաչվածներն են կրկնակտցարը և մորակտցարը, որոնք խոշոր երամներով ապրիլին շարժվում են դեպի հյուսիսային՝ բնադրման։ Ամենախոշոր ներկայացուցիչն է մեծ արորիկը, կենդանի զանգվածը 750-920 գ է։

## Պատկերասրահ

Actitis-macularia-004.jpg
Spotted Sandpiper (Actitis macularia) RWD.jpg
Reed-spotted-sandpiper-nest.png


Կատեգորիա:Քարադրանմաններ
Դութաղի դաշտ

**Դութաղի դաշտ**, գտնվում է Հայկական բարձրավանդակում, Շարիան, Ծաղկանց, Կոտեկան լեռների միջև։ Երկարությունը մոտ 30 կմ է, լայնությունը՝ 25 կմ, բարձրությունը՝ 1000-1200 մ։ Կազմված է նեոգենի լագունային և լճային նստվածքներից, մասնատված է ձորակներով ու խանդակներով։ Ունի բլրա–թմբային ռելիեֆ։ Տեղ–տեղ զարգացած են բևդլենդները։ Դութեղի դաշտի միջին մասով հոսում է Արածանի գետը։ Կլիման խիստ ցամաքային է, հուլիսի միջին ջերմաստիճանը 22&nbsp;°C – 24&nbsp;°C է, հունվարինը՝ -4&nbsp;°C – -6&nbsp;°C։ Բուսականությունը կիսաանապատային է։

Կատեգորիա:Աղրըի մարզի հարթավայրեր
Միջերկրածովյան երաշտահավ

**Միջերկրածովյան երաշտահավ** (), երաշտահավերի ընտանիքի թռչուն։ Նստակյաց է, քիչ տարածված։

thumb|''Poecile lugubris ''
## Արտաքին տեսք
Մարմնի երկարությունը 14 սմ է, թևերի բացվածքը՝ 21,5-23 սմ։ Հասունի թասակը, կոկորդը և կրծքի վերին մասը խամրած սև-դարչնագույն են։ Մարմինը վերևից մոխրավուն է, ներքևից՝ աղոտ սպիտակ, թևին կա նեղ, բաց գույնի շերտ։ Երիտասարդի գունավորումն ավելի խամրած է և մուգ, կրծքի վերին մասը և կոկորդը՝ ավելի փոքր սև հատվածով։ 
## Կեր
Կեր փնտրելիս հաճախ թռչկոտում է թփուտների ստորին հատվածում կամ քարերի արանքում։ Երգում է երկար ժամանակ նույն տեղում նստած։ Բնակվում է գիհու կամ փշոտ թփուտների առկայությամբ ցածրադիր չոր լեռնալանջերին։ 
## Բնադրում
Բնադրումը հաստատված է արհեստական թռչնաբներում և գիհու փչակներում։ Սնվում է անողնաշարավորներով։ Ապրիլի ընթացքում հանդիպում են հարսանեկան զույգեր կազմած և երգող անհատներով խմբեր։

## Ձու
Ձվերը բներում հայտնվում են ապրիլի  առաջին տասնօրյակի վերջին։ Դնում է 17 մմ տրամագծով, սպիտակ՝ կարմիր պտերով 4-9 ձու։ Թխսակալում է էգը, արուն պաշտպանում է էգին և բույնը։ 
## Ձագեր
Ձագերը բնից հեռանում են մայիսի երկրորդ տասնօրյակում։ Աշնանը և ձմռանը արուն ու էգն անջատվում են և ինքնուրույն կյանք վարում։ Հայաստանում առաջին անգամ հայտնաբերվել է 1960-ական թվականներին։ Որպես հազվագյուտ տեսակ՝ կարիք ունի հատուկ պաշտպանության, արհեստական թռչնաբներ ներգրավելու միջոցով հնարավոր է բարձրացնել համակեցության խտությունը։

Կատեգորիա:Թռչուններ այբբենական կարգով
Կատեգորիա:Եվրոպայի թռչուններ
Ինզինգեն

** Ինզինգեն** (), կոմունա Գերմանիայի Բավարիա երկրամասում։

Ենթարկվում է Անսբախի վարչական շրջանին։ Բնակչությունը 1118 մարդ (ըստ 2010 թվականի դեկտեմբերի 31-ի).։ Տարածքը 21,33 կմ² է։ Պաշտոնական կոդ՝ *09 5 71 169*։

Քաղաքը ստորաբաժանվում է 9 քաղաքային շրջանի։

## Ծանոթագրություններ

## Արտաքին հղումներ
*  Պաշտոնական էջ

Կատեգորիա:Գերմանիայի քաղաքներ
Աբարկա դե Կամպոս

**Աբարկա դե Կամպոս** ()՝ մունիցիպալիտետը Իսպանիայում մտնում է Պալենսիա գավառի, Կաստիլե և Լեոն ինքնավար համայնքի մեջ։ Մունիցիպալիտետը (Կոմարկա) Տիերրա դե Կամպոս շրջանում։ Զբաղեցրած տարածքը 11.39 կմ²։

Բնակչությունը 38 մարդ (2010 թվականին)։ Հեռավորությունը գավառական մայրաքաղաքից 30 կմ է։ Տեսարժան վայրերը - Կենտրոն Ժամանակակից արվեստի ծխական եկեղեցին, դե լոս Օսորիո պալատում։
1996 թվականին խնդիրների լուծման, բարելավման և վերականգնման համար արժանացել է «Եվրոպա Նոստրա» մրցանակի։ Քաղաքի բարեխոսը սուրբ Սան Սեբաստիան է։

## Ծանոթագրություններ

## Արտաքին հղումներ
* Ayuntamiento de Abarca de Campos 
* Asociación Cultural de Abarca de Campos 
* Museo La Fábrica 
* Web no oficial de Abarca
* Abarca de Campos.

Կատեգորիա:Իսպանիայի քաղաքներ
Ձմեռային երկրաչափ

**Ձմեռային երկրաչափ** (), երկրաչափների ընտանիքի թիթեռ։ Հայաստանում տարածված է ամենուրեք, հիմնականում՝ հյուսիսային անտառային շրջաններում։ Արուի թևերի բացվածքը 25-27 մմ է։ Առջևի զույգ թևերը դեղնամոխրագույն են՝ մուգ գույնի թույլ արտահայտված լայնական գծերով, հետին զույգը՝ ավելի բաց գույնի և առանց նկարի։ Էգի թևերը շատ կարճ են, հետզարգացած, որոնց վրա նկատելի են 1 կամ 2 մուգ, լայնական գծեր։ Հասուն թրթուրը մուգ կամ բաց կանաչ է, գլուխը՝ գորշ դեղնավուն։ Ոտքերի վրայով անցնում են լավ արտահայտված դեղին գծեր։ Զանգվածային բազմացման տարիներին մեծ վնաս է հասցնում պտղատու և այլ մշակաբույսերի (մոտ 100 անտառային տեսակների)։ Թիթեռների թռիչքը հոկտեմբեր-նոյեմբերին է։ Ձմեռում են հիմնականում ձվերը։

Կատեգորիա:Թիթեռներ
Ֆրայբուրգ իմ Բրայսգաու

**Ֆրայբուրգ**, ամբողջական անունը՝ **Ֆրայբուրգ իմ Բրայսգաու** (,  ), քաղաք Գերմանիայում, տարածքով չորրորդը Շտուտգարտից, Մանհեյմից և Կառլսռուեից հետո Բադեն Վյուրտեմբերգ երկրամասում։
350px|thumb|Ֆրայբուրգի պատմական կենտրոն Շլոսբերգ ()

## Դիրք
Ֆրայբուրգը գտնվում է Շվարցվալդի և Վերին Ռեյնի դաշտավայրի սահմանին։

Մոտակա խոշոր քաղաքներն են՝ 60 կմ հարավ՝ Բազել (Շվեյցարիա), գրեթե 90 կմ հարավ–արևելք՝ Ցյուրիխ (Շվեյցարիա), գրեթե 85 կմ հյուսիս՝ Ստրասբուրգ (Ֆրանսիա) և մոտ 140 կմ հյուսիս՝ Կառլսռուե։ Շտուտգարտ երկարամասի մայրաքաղաքը գտնվում է Ֆրայբուրգից 200 կմ հյուսիս–արևելք։

## Պատմություն
Ֆրայբուրգի հիմնադրման պաշտոնական տարեթիվը 1120–ն է։ Քաղաքի հիմնադիրը Բերթոլդ III–ն է։ Նույն թվականին քաղաքին տրվեց արտոնություն, որը դարձավ Ֆրայբուրգի հիմնական իրավունքը։

14-րդ դարի կեսերին քաղաքն անցավ ավստրիական Հաբսբուրգների տիրապետության տակ։ Ըստ լեգենդի՝ Ֆրայբուրգում բնակվում էր Բերթոլդ Շվարց վանականը, ով հայտնագործել է վառոդը։

1457 թվականին Ալբրեխտ VI–ը հիմնեց Ֆրայբուրգի համալսարանը ()՝ Գերմանիայի հնագույն համալսարաններից մեկը։ 16-րդ դարում Ֆրայբուրգում է որոշ ժամանակ բնակվել Էրազմ Ռոտերդամցին։ Լյուդովիկոս XIV–ի պատերազմական տարիներին Ֆրայբուրգը կարճ ժամկետով անցել է ֆրանսիացիների տիրապետության տակ։

1940 թվականին Ֆրայբուրգը ենթարկվել է օդային գնդակոծման, որի արդյունքում եղել են զոհեր և ավերածություններ։

## Նշանակալի վայրեր
* Ֆրայբուրգյան մյունստեր — քաղաքի գլխավոր տեսարժան վայրը և խորհրդանիշը։ Կառուցվել է 300 տարվա ընթացքում՝ 13-րդ դարի սկզբից մինչև 16-րդ դարի սկիզբը։ Երկրորդ համաշխարհային պատերազմի ընթացքում այն չի ավերվել՝ ի տարբերություն այլ շինությունների։ 
* Ֆրայբուրգի համալսարան
* Օգոստոսների թանգարան
* Դիտորդական աշտարակ Շլոսբերգ լեռան վրա - բացվել է 2002 թվականի հունվարին։ Աշտարակի բարձրությունը մոտավորապես 30 մետր է։ Աշտարակի վերևից կարելի է դիտել Ֆրայբուրգի համայնապատկերը։

## Քույր քաղաքներ
*  Բեզանսոն (Ֆրանսիա, 1959 թվականից)
*  Ինսբուկ (Ավստրիա, 1963 թվականից)
*  Պադույա (Իտալիա, 1967 թվականից)
*  Հիլֆորդ (Մեծ Բրիտանիա, 1979 թվականից)
*  Մադիսոն (ԱՄՆ, 1987 թվականից)
*  Մացույամա (Ճապոնիա, 1988 թվականից)
*  Լվով (Ուկրաինա, 1989 թվականից)
*  Գրանադա (Իսպանիա, 1991 թվականից)
*  Սպահան (Իրան, 2000 թվականից)

## Պատկերասրահ

Freiburg Breisgau um 1900.jpg|Ֆրայբուրգը 1900 թվականին
Freiburg Hauptbahnhof.JPG|Գլխավոր կայարանը
Freiburg Martinstor.jpg|*Մարտինսոր* () պատմական քաղաքային դարպասները
Freiburg Rathaus.jpg|Ռատուշա ()


## Ծանոթագրություններ

## Արտաքին հղումներ
* Քաղաքի պաշտոնական կայքը 

Կատեգորիա:1120 թվականին հիմնադրված բնակավայրեր
Կատեգորիա:Գերմանիայի քաղաքներ
Դիվանագետ

**Դիվանագետ**՝ պետության պաշտոնատար անձ՝ օժտված բարձր ներկայացուցչական իրավունքով և լիազորված իրականացնելու իր երկրի արտաքին քաղաքականությունը։ Դիվանագետն իր գտնված արտասահմանյան երկրում պաշտպանում է սեփական երկրի շահերը, իրականացնում նրա դիվանագիտությունը։ Դիվանագետին շնորհվում է համապատասխան դիվանագիտական աստիճան։

Կատեգորիա:Դիվանագիտություն
Կատեգորիա:Մասնագիտություններ
Ուղղագրության մասնակի բարեփոխություն (1940)

**Ուղղագրության մասնակի բարեփոխություն**, հայերենի ուղղագրության մասնակի փոփոխություններ։

1940 թվականի օգոստոսի 15-ին Հայկական ԽՍՀ Մինիստրների խորհուրդը հաստատում է Տերմինաբանական կոմիտեի նախագիծը 1922 թ. նոր ուղղագրությունը մասնակիորեն բարեփոխելու վերաբերյալ։ Այդ որոշմամբ հայերենի ուղղագրության մեջ կատարվում են հետևյալ փոփոխությունները՝
* Վերականգնվում են հայոց այբուբենի *Է* և *Օ* տառերը, որոնք այբուբենից դուրս էին մնացել 1922 թվականին կատարված ուղղագրական բարեփոխության հետևանքով։ Այդ տառերը գրության մեջ գործածվում են բառասկզբում՝ իբրև *Է* և *Օ*, օրինակ՝ *էակ, էություն, էջ, օր, օթևան, օղակ, օրրան* և այլն։
* Բառամիջի և բառավերջի դիրքերում գործածվում են միայն *Ե* և *Ո* տառերը, օրինակ՝ *տեսնել, րոպե, խելոք, կորով, հեգնել* և այլն։
* *Ե* և *Ո* տառերը բառասկզբում գործածվում են միայն իբրև *յե* և *վո*, օրինակ՝ *ես, երազ, երեկո, ողջունել, ոսկի, որակ* և այլն։
:Բացառություն են կազմում *ով, ովքեր* դերանունները։
* Բարդ և ածանցավոր բառերում պահպանվում է ստուգաբանական գրությունը, օրինակ՝ *բնօրինակ, առօրյա, կեսօր, անօթևան, ամենաէական, առէջ, անէանալ, չէր* և այլն։
* *Յ*-ն՝ իբրև ձայնակապ, գործածվում է *ա*-ից և *ո*-ից հետո, օրինակ՝ *նայել, խնայել, գոյանալ, հաճոյախոսել* և այլն։
* *Ե* և *ու* ձայնավորներից հետո *Յ* ձայնակապը չի գրվում, օրինակ՝ *մարգարեի, թեկնածուի*։
* Սահմանվում է *եմ* օժանդակ բայի խոնարհման տարբեր ձևերի հետևյալ ուղղագրությունը՝ *եմ, ես, է, ենք, եք, են, էի, էիր, էր, էինք, էիք, էին, չեմ, չես, չէի, չէ* և այլն։

Այսպիսով՝ 1940 թվականին կատարված ուղղագրական մասնակի բարեփոխումը թեև չի լուծում գրաբարյան ու նոր ուղղագրության միջև առաջացած սկզբունքային, էական տարբերությունները, բայց, վերացնում է նոր ուղղագրության որոշ թերություններ, վերականգնում է 1922 թվականի ուղղագրական բարեփոխության հետևանքով հայերենի այբուբենից դուրս մնացած տառերը, որոշ հարցերում մոտենում է ավանդական (գրաբարյան) ուղղագրությանը, արտահայտում է արևելահայ գրական լեզվի հնչույթային կազմի արդի վիճակը։
## Տես նաև
* Ուղղագրություն
* Հայերենի արդի ուղղագրություն
* Ուղղագրական բարեփոխություն (1922)
## Ծանոթագրություններ

## Աղբյուրներ
* Ա. Սուքիասյան, Ժամանակակից հայոց լեզու, Երևան, 2008։
* Ս. Գյուլբուդաղյան, Հայերենի ուղղագրության պատմություն, Երևան, 1973։

Կատեգորիա:Հայոց լեզվի պատմություն
Chevrolet

**Chevrolet** (ՄՀԱ [ˈʃɛvrəleɪ]), **Շեվրոլե** (ԱՄՆ-ում օգտագործում են նաև ոչ պաշտոնական անվանում Chevy), ավտոմեքենայի մակնիշ, արտադրողը և իրացնողը General Motors կորպորացիան է։
Շեվրոլեն համարվում է ամենահայտնի միջին դասի կոնցերնը GM-ում։ 2007 թվականին իրացվել է 2.6 միլիոն ավտոմեքենաներ։

## Մոդելներ
մինի|աջից|Chevrolet Tahoe
մինի|աջից|1925 Chevrolet - հին մոդել
մինի|աջից|1938 Chevrolet Master Deluxe.
մինի|հանրահայտ '57 Chevy Bel Air
մինի|Corvette

* 150
* 210
* Apache
* Astro
* Avalanche
* Aveo
* Bel Air (1950—1976)
* Beretta (1987—1996)
* Biscayne (1958—1972)
* Blazer
* Brookwood
* C/K (1960—1999)
* Camaro (1967— ներկա ժամանակ)
* Caprice (1965—1996)
* Captiva
* Cavalier (1982—2004)
* Celebrity
* Chevelle (1964—1977)
* Chevette (1976—1987)
* Citation
* Cobalt
* Colorado (2004 — ներկա ժամանակ)
* Corsica (1987—2000)
* Corvair (1960—1969)
* Corvette (1953 — ներկա ժամանակ)
* Cruze (2009 — ներկա ժամանակ)
* Deluxe (1941—1952)
* Del Ray (1958)
* El Camino
* Epica
* Equinox
* Evanda
* Express
* Fleetline
* Fleetmaster
* Forester (2004—2005)
* HHR (2005 — ներկա ժամանակ)
* Impala (1958—1985, 1994—2000, 2000 — ներկա ժամանակ)
* Laguna (Laguna)
* Lacetti
* Lanos (Lanos)
* Lumina
* Mako Shark (1961)
* Malibu
* Monte Carlo
* Monza (1975—1980)
* Niva (2002 — ներկա ժամանակ)
* Nomad
* Nova
* Optra
* Orlando
* Prisma[7]
* Rezzo
* Silverado
* Spark
* Sprint
* SSR (2004 — ներկա ժամանակ)
* Styleline
* Suburban (1936 — ներկա ժամանակ)
* S-10
* Tahoe
* TrailBlazer
* Tracker
* Uplander
* Vega (1971—1977)
* Volt
* Viva (2004—2008)
* Venture (1997—2005)

## Ծանոթագրություններ

## Արտաքին հղումներ
* Ընկերության պաշտոնական կայքը
* Ընկերության հայկական պաշտոնական կայքը 

Կատեգորիա:Ավտոարտադրող ընկերություններ
Կատեգորիա:Ամերիկյան ընկերություններ
Տրամվայ

մինի
thumb|300px|
Մոսկվայի տրամվայի վագոնների էվոլյուցիան։ Սկսած ձիաքարշից (1872 թ. հուլիսի 7) մինչև ժամանակակից տրամվայի մոդելները։

[thumb|Siemens-ի տրամվայ [Ալմադայում՝ Լիսաբոնի մոտ։]]

**Տրամվայ** (, tram - *վագոն, սայլակ* և way - *ուղի*), քաղաքային ռելսային տրանսպորտային միջոց, որը բաղկացած է մեկ կամ մի քանի վագոններից, որոնցից մեկը (մոտորայինը) շարժման մեջ է դրվում 30–70 կՎտ հզորությամբ քարշային էլեկտրաշարժիչով։

Էներգիա է ստանում 500–600 Վ լարման հաստատուն հոսանքի ցանցից՝ 5,5–6 մ բարձրության վրա կախված կոնտակտային հաղորդալարի միջոցով։ Ռելսերը ծառայում են որպես հետադարձ հաղորդալար։ Տրամվայը ռելսուղիով շարժվում է մինչև 40 կմ/ժ արագությամբ։ Աղմուկը պակասեցնելու նպատակով առանցքատուփերում և զսպաններում դնում են հատուկ միջադիրներ, իսկ անիվները պատում են ռետինով։

[thumb|[:en:E-class Melbourne tram|E-դասի տրամվայ Մելբուռնում. Մելբուռնի տրամվայը աշխարհում ամենամեծ տրամվայի համակարգն է, որն ունի 250 կմ երկարություն ]]

Տրամվայի նախատիպը 1876 թվականին ռուս գյուտարար Ֆ․ Ա․ Պիրոցկու առաջարկած՝ էլեկտրաշարժիչով «ռելսային կառքն» էր։ Ռուսաստանում (Կիևում, Նովգորոդում, Մոսկվայում) տրամվայների կանոնավոր շահագործումն սկսվել է XIX դարի 90-ական թվականներին։

Երևանում առաջին տրամվայները գործել են 1933 թվականից։ Տրամվայի ցանցի երկարությունը 7,5 կմ էր։ 1985 թվականին այն եղել է 96 կմ, իսկ երթուղիների թիվը՝ 11։ Փակվել է 2004 թվականի հունվարի 21-ին։

## Տես նաև
*Երևանի տրամվայ

!
Կատեգորիա:Ռուսական հայտնագործություններ
Տուռլեկե

**Տուռլեկե** (), համայնք Իսպանիայում՝ Կաստիլիա-Լա Մանչա ինքնավար համայնքի Տոլեդո պրովինցիայում, 
Կամպո դե Սան Խուան շրջանում։ Տարածքը՝ 101 կմ2։ Բնակչությունը՝ 929 (2010 թվականի տվյալներով)։ Հեռավորությունը պրովինցիայի վարչական կենտրոնից՝ 48 կմ։ Բնակչությունը  է։

## Բնակչություն

## Ծանոթագրություններ

## Արտաքին հղումներ
*Պաշտոնական էջ 

Կատեգորիա:Իսպանիայի քաղաքներ
Honda Accord

**Honda Accord**, միջին դասի (մինչև 1989 թվականը) ավտոմեքենա, արտադրվել է Honda ընկերությունում 1976 թվականին։ Սկզբից վաճառվում էր միայն Ամերիկայի Միացյալ Նահանգներին, վաճառվել է ավելի քան 8000000 սեդան, ունիվերսալ և կուպե թափքերով մեքենա։ Ներկայումս իններորդ սերնդի մեքենա է։

## Պարգևներ
* «Ավտոմոբիլ, տարի» 1976 թվականին հանդես եկավ Motor Fan ամսագրում։
* «Ավտոմոբիլ, տարի, նույն դասի մինչև $5,000» 1977 թվականին հանդես եկավ Road Test ամսագրում ԱՄՆ-ում։
* «Ավտոմոբիլ, տարի» 1977 թվականին հանդես եկավ Wheel ամսագրում Ավստրալիայում։
* «Ավտոմոբիլ, տարի, նույն դասի մինչև $5,000» 1977 թվականին հանդես եկավ Car & Driver ամսագրում ԱՄՆ-ում։
* «Լավագույն սեդան, նույն դասի մինչև $5,000» 1978 թվականին հանդես եկավ Road & Track ԱՄՆ-ում։

## Կոդերը մեքենաների և շարժիչների

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Ավտոմեքենաներ
Բրուկբերգ (Միջին Ֆրանկոնիա)

** Բրուկբերգ ** (), կոմունա Գերմանիայի Բավարիա երկրամասում։

Ենթարկվում է Միջին Ֆրանկոնիա վարչական շրջանին։ Գտնվում է Ասնբախ շրջանում։ Բնակչությունը 1296 մարդ (ըստ 2010 թվականի դեկտեմբերի 31-ի)։ Տարածքը 7,62 կմ² է։ Պաշտոնական կոդ՝ *09 5 71 122*։

Համայնքը բաժանված է 4 գյուղական թաղամասերի։

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Գերմանիայի քաղաքներ
Էմբարգո

**Էմբարգո** (), **բեռնարգելք** (ից բեռն- +‎ արգելք), կալանք, արգելքի սահմանում, *embargar*՝ կալանել, խոչընդոտել, խանգարել, ծագել է  բառից։ 
Էմբարգո է ․
# պետության կողմից արգելքի սահմանում այլ պետություններից օտարերկրյա ոսկու, արժույթի, առանձին տեսակների ապրանքների՝ զենքի, ժամանակակից տեխնոլոգիաների և այլնի ներկրման արգելում։
# պետության կողմից իր երկրին պատկանող նավահանգիստներ այլ երկրների նավերի մուտքի արգելում։
# ՄԱԿ–ի կամ այլ միջազգային կազմակերպության որոշմամբ՝ որոշակի պետությունների հետ առևտրի մասնակի կամ ամբողջական դադարեցում։

Էմբարգոյի նպատակ կարող են լինել այլ պետությունների նկատմամբ ճնշամիջոցները, նրան նյութական վնաս հասցնելու ցանկությունը։

## Էմբարգոյի տակ գտնվող երկրների ցանկը
*Սուդան ԱՄՆ–ի կողմից՝ սկսած 1997 թվականից։
* Մալի ECOWAS–ի կողմից։ Որոշումը կայացվել է 2012 թվականի ապրիլի 2–ին։
*Չինաստան (ԵՄ–ի և ԱՄՆ–ի կողմից), զինամթերքի ներկրում։
*Իրան՝ ԱՄՆ–ի կողմից, սկսած 1979 թվականից, որ զարգացել է հաջորդող տարիների ընթացքում և հասել գագաթնակետին 2010 թվականին։
*Հյուսիսային Կորեա (ԱՄՆ–ի, ԵՄ–ի կողմից), զարդեր և զենք, սկսած 2006 թվականից։
*Կիպրոս, (ՄԱԿ–ի կողմից), սպառողական ապրանքներ՝ սկսած 1975 թվականից։
*Կուբա (ԱՄՆ–ի կողմից), զենք, սպառողական ապրանքներ, փող, սկսած 1960 թվականից։
*Ճապոնիա, կենդանիների ներկրում՝ 2011 թվականի երկրաշարժի և ցունամիի հետևանքով առաջացած ճառագայթման պատճառով։
*Ինդոնեզիա, Ավստրալիայի կողմից
*Գազա, Իսրայել և Եգիպտոսի կողմից՝ սկսած 2001 թվականից։
*Սիրիա (ԱՄՆ–ի և ԵՄ–ի կողմից), արգելվում է ներկրել զինամթերք և նավթ։
*ԵՄ, ԱՄՆ, Ավստրալիա, Կանադա և Նորվեգիա (Ռուսաստանի կողմից)՝ սկսած 2014 թվականի օգոստոսից։ Չի թույլատրվում ներկրել տավարի միս, խոզի միս, միրգ, բանջարեղեն, ձուկ, պանիր և կաթնամթերք։

## Ծանոթագրություններ

Կատեգորիա:Միջազգային առևտուր
Կատեգորիա:Միջազգային պատժամիջոցներ
Կատեգորիա:Տնտեսագիտական տերմիններ
Կարմիր ձկնկիթ

**Կարմիր ձկնկիթ** կամ ** Կարմիր խավիար**, ծովամթերք՝ պատրաստված ձկան վերամշակաված և չբեղնավորված ձվից (ձկնկիթ), սաղմոն ձկան տեսակներ, ինչպիսիք են՝ սապատաձկան սաղմոն, շնաձկան սաղմոն, կարմիր սաղմոն, Ատլանտյան սաղմոն (սաղմոնի) իշխան իր տարբեր ձևերով (պալիա և այլն), կապույտ իշխան (այդ թվում, կասպյան սաղմոն) իշխան և այլն։ Կարմիր խավիարը մի արժեքավոր սննդի արտադրանք է, որն ունի գերազանց համ և համեմատաբար բարձր ծախսեր, հետևաբար, կիրառվում է որպես դելիկատես։

## Պատկերասրահ

Caviar butterbrot.jpg
Lachskaviar, Salmon roe, Red caviar, Красная икра 005.JPG
Ikorka.jpg


## Տես նաև
* Ձկնկիթ
* Սև ձկնկիթ
* Արհեստական ձկնկիթ
* Քաղցրահամ ձկան ձկնկիթ
* Ձկնկիթ մինտյա

## Արտաքին հղումներ
*Ինչպես մատուցել խավիարը 
*Ձկնկիթի պատրաստումը  

## Ծանոթագրություններ

Կատեգորիա:Ապրանքներ
Կատեգորիա:Ծովամթերքներ
Կատեգորիա:Կարմիր ձկնկիթ
Կատեգորիա:Ռուսական խոհանոց
Infinite

**Infinite** (հանգըլ՝ 인피니트 - *Ինփինիթը*), հարավկորեական հայտնի բոյզ-բենդ։ Պատկանում է Woollim Entertaiment ընկերությանը։ Դեբյուտել է 2010 թվականի հուլիսի 9-ին M! Countdown երաժշտական շոուի ժամանակ՝ "Come back again" երգով։

## Գործունեություն
Հանրությանը ծանոթ լինելու համար նրանք մասնակցեցին «Դու իմ օպպան ես / You Are My Oppa» շոուին։ Շոուի շրջանակներում իրենց երգացանկից կատարեցին երկու երգ՝ „Come back again“ և „She's back“։ 2010 թվականի հուլիս 9-ին խումբը ներկայացրեց իր առաջին „First invasion“ մինի ալբոմը, որի մեջ ընդգրկված էին շոուի ժամանակ կատարված երգերը։

2010 թվականի դեկտեմբերի 29-ին Ինֆինիտին ներկայացրեց իր երկրորդ մինի ալբոմը՝ „Evolution“-ը, որտեղ ներկայացված էին իրենց այն երգերը, որոնք գրվել էին մինչ խմբի հայտնի դառնալը։ 2011 թվականի հունվարի 7-ին նրանք նկարահանում են իրենց առաջին պրոֆեսյոնալ տեսահոլովակը։ 2011 թվականի մարտին խումբը ֆան-ակումբի խնդրանքով թողարկում է „Inspirt“ ալբոմը։

## Խմբի կազմ

## Տեսահոլովակագրություն

* [08.06.2010] Come Back Again
* [27.06.2010] Come Back Again (Dance Ver.)
* [03.08.2010] She's Back
* [05.01.2011] BTD (Before The Dawn)
* [17.01.2011] BTD (Before The Dawn) (Dance Ver.)
* [16.03.2011] Nothing's Over
* [20.07.2011] Be Mine
* [31.07.2011] Be Mine (Dance Ver.)
* [25.09.2011] Paradise
* [05.12.2011] White Confession (Lately)
* [23.02.2012] Cover Girl (Live Ver.)
* [21.03.2012] Be Mine (Japanese Ver.)
* [15.05.2012] The Chaser
* [24.05.2012] The Chaser (Dance Ver.)
* [26.07.2012] She's Back (Japanese Ver.)
* [21.03.2013] Man In Love
* [16.07.2013] Destiny (Ver. B)
* [26.09.2013] Request
* [13.10.2013] Destiny (Ver. A)
* [02.04.2014] BTD (Before The Dawn) (Inst Ver.)
* [21.05.2014] Last Romeo
* [21.07.2014] Back

## Ծանոթագրություններ

## Արտաքին հղումներ
* Պաշտոնական կորեական կայք
* Ճապոնական պաշտոնական կայք 
* 

Կատեգորիա:2010 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Մերկենդորֆ (Միջին Ֆրանկոնիա)

** Մերկենդորֆ (Միջին Ֆրանկոնիա)** (), կոմունա Գերմանիայի Բավարիա երկրամասում։

Ենթարկվում է Անսբախի վարչական շրջանին։ Բնակչությունը 2753 մարդ (ըստ 2010 թվականի դեկտեմբերի 31-ի).։ Տարածքը 26,07 կմ² է։ Պաշտոնական կոդ՝ *09 5 71 177*։

Քաղաքը ստորաբաժանվում է 13 քաղաքային շրջանի։

## Ծանոթագրություններ

## Արտաքին հղումներ
*  Պաշտոնական էջ

Կատեգորիա:Գերմանիայի քաղաքներ
Միլթոն-Քինս

**Միլթոն-Քինս** (), քաղաք Հարավարևելյան Անգլիայի Բակինհեմշիր կոմսությունում, գտնվում է 72 Լոնդոնից դեպի հյուսիս-արևմուտք։ Վարչական կենտրոնը Միլթոն-Քինս յունիտար միավորն է։

## Լուսանկարներ


Image:MiltonKeynesChristtheCornerstone01.jpg|Ecumenical Church of Christ the Cornerstone


## Քույր քաղաքներ
*  Բերնկաստել-Կյուս, Գերմանիա
*  Ալմերե, Նիդերլանդներ

## Տես նաև
* Անգլիայի կոմսություն

Կատեգորիա:1967 թվականին հիմնադրված բնակավայրեր
Կատեգորիա:Անգլիայի քաղաքներ
Հայկական ավիացիայի պատմության թանգարան

**Հայկական ավիացիայի պատմության թանգարան**, հիմնադրվել է 1998 թվականին՝ Հայաստանի քաղավիացիայի 65-ամյակի առթիվ։ Թանգարանում ամփոփված են փաստաթղթեր, հավաքածուներ, լուսանկարներ, գրքեր և այլ արժեքավոր ցուցանմուշներ, որոնք արտացոլում են հայկական քաղաքացիական ավիացիայի անցած ուղին։

## Պատմություն
Հայկական ավիացիայի պատմության թանգարանը հիմնադրվել է 1998 թվականին՝ նախկին օդաչու, ՀԽՍՀ սպորտի առաջին կարգի վարպետ Ռազմիկ Գասպարյանի նախաձեռնությամբ։ Հայաստանում Քաղավիացիայի ստեղծման պատմությունը սկսվում է 1933 թվականի սեպտեմբերի 30-ից, երբ կատարվել է առաջին՝ Թբիլիսի-Երևան չվերթը։ Առաջին ղեկավարն է եղել Գեղամ Ղարիբջանյանը։ 1999 թվականին թանգարանի մասին տեղեկությունն ընդգրկվել է Ֆրանսիայում լույս տեսնող ավիացիայի թանգարանների կատալոգում։

## Ցուցադրություն
Թանգարանում ներկայացված է հայկական ավիացիայի պատմությունը՝ սկսած 1902 թվականից։ Ներկայացված են թռիչք կատարած հայ առաջին օդաչուները, որոնք ծառայության մեջ են եղել ֆրանսիական, ամերիկյան, ռուսական և այլ օդային ուժերում, Հայաստանի առաջին հանրապետության և Խորհրդային Հայաստանի, ներկայիս Հայաստանի հայտնի օդաչուները։

Թանգարանն ունի լուսանկարների բացառիկ հավաքածու, ներկայացված են մի շարք ինքնաթիռների փոքր նմուշներ, տարբեր օդուժերի զգեստներ, հայազգի անվանի օդաչուներին, հայկական ավիացիային վերաբերող գրականություն։ Ստեղծված են Հայրենական Մեծ պատերազմում մասնակցած հայ օդաչուներին, Արցախյան ազատամարտի մասնակիցներին, 1988 թվականին՝ Էջմիածնի մոտ վթարի ենթարկված հարավսլավական ինքնաթիռին նվիրված տաղավարները։ Համապատասխան ստենդով ներկայացված են քաղավիացիայի ղեկավարները։ Թանգարանում ցուցադրված են նաև օդաչուների համազգեստները։ Թանգարանում կա նաև տիեզերագնացության և ավիացիայի զարգացման գործում ավանդ ներդրած հայ խոշոր գիտնականների ստենդ։

## Հասցե
Թանգարանը գտնվում է Զվարթնոց միջազգային օդանավակայանի տարածքում գտնվող Քաղավիացիայի գլխավոր վարչության շենքում։

## Պատկերասրահ

Պատկեր:Zvartnots airport model 02.png|Օդանավակայանի հին մասնաշենքի մանրակերտը
Պատկեր:Zvartnots airport model 01.png |Օդանավակայանի հին մասնաշենքի մանրակերտը
Պատկեր:Flight recorder 01.jpg|Թանգարանի ցուցանմուշներից՝ ձայնագրող սարք - «Սև արկղ» 
Պատկեր:Flight recorder 02.jpg|Թանգարանի ցուցանմուշներից՝ ձայնագրող սարք - «Սև արկղ» 
Պատկեր:Armenian aviators group.jpg|Հայ ավիատորների խմբակային լուսանկար (թանգարանի ցուցանմուշներից)


## Ծանոթագրություններ

Կատեգորիա:Հայաստանի թանգարաններ
Կատեգորիա:Ավիացիայի պատմություն
Կատեգորիա:1998 հիմնադրումներ Հայաստանում
Կատեգորիա:1998 հիմնադրված թանգարաններ
Վիտելսհոֆեն

**Վիտելսհոֆեն** (), կոմունա Գերմանիայի Բավարիա երկրամասում։

Ենթարկվում է Միջին Ֆրանկոնիա վարչական շրջանին։ Գտնվում է Անսբախ շրջանում։ Բնակչությունը 1255 մարդ (ըստ 2010 թվականի դեկտեմբերի 31-ի)։ Տարածքը 24.23 կմ² է։ Պաշտոնական կոդ՝ *09 5 71 227*։

Կոմունան ստորաբաժանվում է 10 գյուղական շրջանների։

## Արտաքին հղումներ
* պաշտոնական կայք
* Karte der Gemeinde Wittelshofen
* Homepage der VG Hesselberg
* Informationen zur jüdischen Geschichte und zur Synagoge in Wittelshofen

## Ծանոթագրություններ

Կատեգորիա:Գերմանիայի քաղաքներ
Y (լատինական)

աջից|160px

**Y**, լատինական այբուբենի 25-րդ տառը։
## Անուն
Ռոմանական լեզուներում անունը նման է լատինականին, ֆրանսերեն՝ «իգրեք», իսպաներեն՝ «ի գրիեգա», ինչը նշանակում է «հունական ի» (լատիներեն՝ Y Graeca)։ Գերմաներենում պահպանվել է տառի հունական «ուփսիլօն» անունը։

## Կիրառություն
* Մաթեմատիկական հավասարումներում նշանակվում է երկրորդ անհայտ փոփոխականը,
* Տարածաչափությունում նշանակվում է օրդինատների առանցքը։
## Անգլերենում
Անգլերենում կրում է [ուայ] անունը։

### Հապավումներ

## Ներկայացումներ

## Նման գրեր և նշաններ
:
X (լատինական)

**X,** լատինական այբուբենի 24-րդ տառն է։
## Կիրառություն
* Մաթեմատիկական հավասարումներում նշանակվում է անհայտ փոփոխականը
* Տարածաչափությունում նշանակվում է աբսցիսների առանցքը
## Անգլերենում
Անգլերենում կրում է [էքս] անունը։

### Հապավումներ
## Ներկայացումներ

## Յունիկոդում

## Առնչվող տառեր և նշաններ
: